# 11 innspill til nasjonale myndigheter fra Region Kristiansand

**Statlige arbeidsplasser**

Det er i dag en skjevhet i hvordan statlige kompetansearbeidsplasser er fordelt i landet, også en skjev fordeling av statlige arbeidsplasser mellom byregionene utenfor Oslo. Region Kristiansand er naturlig lokalisering for nye statlige distriktshubber, statlige arbeidsplasser som flytter ut av Oslo og etablering av nye statlige selskap eller statlige arbeidsplasser.

**Bredbånd**

Staten må fortsette satsing på fiberutbygging og øke statlig brebåndstøtte betydelig. Leverandører bør ha leveringsplikt for bredbånd, og i mobilnettet leveringsplikt av «fast båndbredde». Det bør stilles strengere krav til oppetid og reservestrøms kapasitet i mobilnett.

**Forpliktende statlig program for finansiering av bygging og drift av karbonfangstanlegg**

Det bør etableres et statlig program for finansiering av bygging og drift av karbonfangstanlegg. Det må legges betydelige ressurser inn i et slikt program.

**Sikre vertskommunene gjenytelse ved etablering av vindkraft mm**

Region Kristiansand mener produksjonsavgiften bør ligge på samme nivå som for vannkraft og avgiften skal gjelde for både gamle og nye konsesjoner.

**Sikre påkobling på sentralnettet for elektrisk kraft**

Det bør utredes om etablering av “Nye Veier” for kraftnettet kan være et verktøy for utbygging av infrastruktur som dekker næringslivets behov for kraft.

**Barnevernsreformen – sikre fullfinansiering**

Det er behov for en treffsikker kostnadsnøkkel på barnevernområdet med overgangsordninger for kommuner som kommer negativt ut. Det må være forutsigbare retningslinjer for regulering av ansvar mellom kommuner og tydelig ansvar for spesialisthelsetjenesten.

**Byvekstavtale – behov for økt ramme**

Rammen for byvekstavtale i de fem nye områdene bør økes. Egenandel i byvekstavtalene må kunne fjernes eller forhandles om.

**Kriminelle, syke og skyldfrie – endring av lovverket**

Bygge regionale «sikkerhetshjem» i regi av spesialisthelsetjenesten hvor de får omsorg som tar hensyn til deres psykiske lidelse slik at de får et kvalitativt bedre liv, selv med nødvendig grensesetting.

# **Sikre økonomisk ramme til levekårsprosjektene Flere i arbeid og Venneslabroa**

Region Kristiansand ønsker å være en foregangs- og pilotregion for gode verktøy for å få flere i arbeid, og mener det bør være forutsigbar statlig finansiering av «Flere i arbeid» og «Venneslabroa».

**Psykologistudiet til UiA**

Utvidet studietilbud med profesjonsstudier i psykologi må etableres og fullfinansieres uten å gå på bekostning av annet viktig og relevant studietilbud ved universitetet.

**Påkopling til ny fremtidig ny fylkesvei 460 i forbindelse med bygging av E39 Mandal-Lyngdal**

Sikre påkopling av fremtidig ny fylkesvei i forbindelse av bygging E39 Mandal – Lyngdal. Ny FV460 er avgjørende for å sikre pålitelig infrastruktur for GE Helthcare, for å sikre økte fremtidige investeringer.